《梨》
宋代·杨长孺

想像含消与接枝，项华集里脆香诗。
外披翠羽中怀玉，嚼出清香上满池。
溢齿应餐多正好，堆盘尽饤老将宜。
炎蒸时节还能洗，不是梨侯更有谁。

作者简介：吉州吉水人，字伯大，一字诗之，号东山。杨万里子。以荫入仕。宁宗嘉定四年守湖州，有治绩。擢经略广东，迁福建安抚使，以忤权贵去职。理宗绍定元年起判江西宪台，寻以敷文阁直学士致仕。卒年七十九。谥文惠。